**Izziņa par atzinumos sniegtajiem iebildumiem**

Ministru kabineta rīkojuma projekts “Par nekustamā īpašuma Meiju ceļš 39A, Jelgavā, valstij piederošās ¼ domājamās daļas pārdošanu”VSS-347

|  |  |
| --- | --- |
| **Informācija par elektronisko saskaņošanu:**  Datums: | 15.07.2020. nosūtīts 5 dienu elektroniskai saskaņošanai. |
| Saskaņošanas dalībnieki: | Tieslietu ministrija, Vides aizsardzības un reģionālās attīstības ministrija, Latvijas Pašvaldību savienība |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas 15.05.2020. atzinums Nr.1-9.1/499  Vides aizsardzības un reģionālās attīstības ministrijas 11.05.2020. atzinums Nr.1-22/4302 |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem e-saskaņošanā vienošanās nav panākta - nav**

|  |  |  |  |  |  |
| --- | --- | --- | --- | --- | --- |
| **Nr.  p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas pamatojums iebilduma noraidījumam** | **Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma** | **Projekta attiecīgā punkta (panta) galīgā redakcija** |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | **Saskaņošanai nosūtītā projekta redakcija (konkrētā punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija** |
| 1 | 2 | 3 | 4 | 5 |
| 1. | *Rīkojuma projekta anotācija.* | Tieslietu ministrija par rīkojuma projektu **izsaka šādus iebildumus:**  Ministrija no anotācijas konstatē, ka tajā norādīti dažādi tiesiskie pamati projekta 1.punktā minētā nekustamā īpašuma (turpmāk – nekustamais īpašums) atsavināšanas ierosināšanai. Proti, anotācijas I sadaļas 1. un 2.punktā attiecībā uz tiesisko pamatu nekustamā īpašuma atsavināšanas ierosināšanai norādīta gan Publiskas personas mantas atsavināšanas likuma (turpmāk – Atsavināšanas likums) 4.panta otrā daļa, gan 4.panta ceturtās daļas 7.punkts.  Ņemot vērā, ka anotācijas I sadaļas 2.punktā norādīts, ka nekustamā īpašuma atsavināšanu ierosina Finanšu ministrija, lūdzam svītrot no anotācijas I sadaļas 1. un 2.punkta atsauci uz Atsavināšanas likuma 4.panta ceturtās daļas 7.punktu. | **Ņemts vērā.**  No Rīkojuma projekta anotācijas I sadaļas 1. un 2.punkta svītrota atsauce uz Publiskas personas mantas atsavināšanas likuma 4.panta ceturtās daļas 7.punktu. | *Rīkojuma projekta anotācija.*  *Veiktos precizējumus anotācijā skatīt precizētajā anotācijā.* |
| 2. | *Rīkojuma projekta anotācija.* | Anotācijas I sadaļas 2.punktā norādīts, ka “saskaņā ar Nekustamā īpašuma valsts kadastra informācijas sistēmās (turpmāk – NĪVKIS) datiem nekustamajam īpašumam ir noteikti apgrūtinājumi: aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,0077 ha; aizsargjoslas teritorija ap valsts ģeodēzisko atbalsta punktu – 0,0002 ha; zemes aplūšanas risks – 0,2177 ha. Nekustamā īpašuma ieguvējam būs jāievēro Aizsargjoslu likumā noteiktie aprobežojumi konkrētajā aizsargjoslā.”.  Atbilstoši Aizsargjoslu likuma 60.panta pirmajai daļai īpašuma tiesību aprobežojumi, ja aizsargjosla atrodas uz īpašumā esoša zemes gabala, ierakstāmi zemesgrāmatā likumā noteiktajā kārtībā.  Attiecīgi ministrija vērš uzmanību, ka no projektam pievienotajiem paskaidrojošajiem materiāliem[[1]](#footnote-2) konstatējams, ka minētie apgrūtinājumi bijuši ierakstīti arī Jelgavas pilsētas zemesgrāmatas nodalījumā Nr.100000153250 III daļas 1.iedaļā (1.1., 1.2., 1.3.ieraksts), taču saskaņā ar minētā zemesgrāmatas nodalījuma III daļas 2.iedaļas 1.1.ierakstu tie ir dzēsti.  Ievērojot minēto, ministrija lūdz papildināt anotāciju, skaidrojot pretrunīgo informāciju starp minētajiem NĪVKIS datiem un zemesgrāmatas ierakstu un to, vai uz nekustamā īpašuma atrodas minētās aizsargjoslas. | **Ņemts vērā.**  Finanšu ministrija vērš uzmanību, ka saskaņā ar Jelgavas pilsētas zemesgrāmatas nodalījumā Nr.100000153250 III daļas 2.iedaļā minēto, 1.iedaļas atzīmes 1.1., 1.2., 1.3. un ieraksts 1.4. dzēsts pamatojoties uz Zemesgrāmatu likuma pārejas noteikumu 19.punktu.  Saskaņā ar Zemesgrāmatu likuma pārejas noteikumu 19.punktā noteikto, izskatot nostiprinājuma lūgumu, kas saņemts pēc tam, kad stājušies spēkā grozījumi šā likuma [17.](https://likumi.lv/ta/id/60460#p17) panta 1. punkta "b" apakšpunktā, rajona (pilsētas) tiesa dzēš apgrūtinājumus, kuri neatbilst šā likuma [17.](https://likumi.lv/ta/id/60460#p17) panta 1. punkta prasībām, tai skaitā tos dzīvokļa īpašuma nodalījumā ierakstītos lietošanas aprobežojumus, kuri ierakstīti saskaņā ar pirkuma līgumiem, kas noslēgti atbilstoši likumam "[Par valsts un pašvaldību dzīvojamo māju privatizāciju](https://likumi.lv/ta/id/35770-par-valsts-un-pasvaldibu-dzivojamo-maju-privatizaciju)" un ir saistīti ar kopīpašumā esošās daļas lietošanu. Rajona (pilsētas) tiesa atzīmi par tiesību aprobežojumu, kas saistīts ar nekustamā īpašuma atzīšanu par kultūras pieminekli, dzēš pēc tam, kad ir izstrādāta programmatūra, kura nodrošina šā apgrūtinājuma reģistrāciju Kadastra informācijas sistēmā. ([*11.10.2018*](https://likumi.lv/ta/id/302461-grozijumi-zemesgramatu-likuma)*. likuma redakcijā, kas stājas spēkā* [*01.12.2019.*](https://likumi.lv/ta/id/60460-zemesgramatu-likums/redakcijas-datums/2019/12/01) *Ar grozījumiem, kas izdarīti ar* [*13.06.2019*](https://likumi.lv/ta/id/307807-grozijumi-zemesgramatu-likuma)*. likumu, kas stājas spēkā* [*12.07.2019.*](https://likumi.lv/ta/id/60460-zemesgramatu-likums/redakcijas-datums/2019/07/12) *Sk. Pārejas noteikumu 21. punktu).*  Likuma pārejas noteikumu 19. punktā noteiktais ir spēkā no 2019. gada 1. decembra.  Likuma (11.10.2018. redakcijā) anotācijā ir norādīts, ka “turpmāk *Datorizētā zemesgrāmata neuzturēs tos apgrūtinājumus, kas noteikti uz likuma, piemēram, likuma "Par kultūras pieminekļu aizsardzību" un Aizsargjoslu likuma pamata, bet jau ierakstītos šāda veida apgrūtinājumus pakāpeniski, izskatot secīgi ienākušos nostiprinājuma lūgumus uz konkrēto nekustamo īpašumu, dzēsīs*. Turpmāk Datorizētā zemesgrāmata uzturēs informāciju vienīgi par tiem lietu tiesību apgrūtinājumiem, kas īpašumam rodas no līguma, testamenta vai tiesas lēmuma, un kuru ierakstīšana zemesgrāmatā izriet no Civillikuma un numerus clausus principa. Vienlaikus ņemot vērā zemes reformas ietvaros noteiktos īpašuma aprobežojumus un apgrūtinājumus - visbiežāk ceļa servitūta, retāk ēku un ūdens lietošanas servitūtus, un šo aprobežojumu un apgrūtinājumu īpašo statusu gan zemes reformu regulējošajos normatīvajos aktos, gan arī nekustamā īpašuma ierakstīšanas zemesgrāmatā normatīvajos aktos, saglabāts izņēmums, kas noteic, ka šie apgrūtinājumi kā ceļa servitūtu teritorijas zemesgrāmatas nodalījuma III daļas I iedaļā kā atzīmes ir ierakstāmi arī turpmāk, lai neradītu riskus tiesiskās paļāvības principa nodrošināšanai. Tā kā šie īpašuma aprobežojumi un apgrūtinājumi ir būtiski nekustamā īpašuma izmantošanai pēc būtības, to dzēšana var radīt būtisku īpašuma tiesību aizskārumu, un radīt strīdus, kuru risināšana iespējama tiesas ceļā. *Kadastra informācijas sistēmā uzturēs informāciju par objekta apgrūtinājumiem (aizsargjoslas, apgrūtinātās teritorijas), kas attiecas uz objektiem nevis uz īpašumiem.* *Uz likuma pamata izveidotie kadastra objektu apgrūtinājumi turpmāk tiks iekļauti un uzturēti Kadastra informācijas sistēmā*. *Minētais regulējums attiecināms arī uz kadastra objektiem, kam noteikts kultūras pieminekļa statuss*. Nodrošinot minētās informācijas uzturēšanu vienas iestādes pārziņā, informācija netiks dublēta un mazināsies administratīvais slogs arī institūcijām, kurām minētie apgrūtinājumi jāreģistrē abās informācijas sistēmās.”  **Ievērojot iepriekš minēto, nekustamajam īpašumam Meiju ceļš 39A, Jelgavā noteiktos apgrūtinājumus uztur NĪVKIS.**  Vienlaikus informējam, ka saskaņā ar Vides aizsardzības un reģionālās attīstības ministrijas 11.05.2020. atzinumā Nr.1-22/4302 sniegto informāciju, atbilstoši Jelgavas pilsētas teritorijas plānojuma 2009. - 2021.gadam grozījumu grafiskai daļai minētais nekustamais īpašums neatrodas Jelgavas pilsētas applūstošajā teritorijā.  Ievērojot iepriekš minēto, valsts akciju sabiedrība “Valsts nekustamie īpašumi” ir lūgusi Valsts zemes dienestu aktualizē datus NĪVKIS par zemes vienībai noteikto apgrūtinājumu- zemes aplūšanas risks 0,2177 ha platībā.  Saskaņā ar NĪVKIS datiem uz 14.07.2020. apgrūtinājums no NĪVKIS ir dzēsts (pamats: valsts akciju sabiedrības “Valsts nekustamie īpašumi” 15.06.2020. iesniegums Nr. 2/9-3/5531 par kadastra objekta reģistrāciju vai datu aktualizāciju). | Rīkojuma projekta anotācija papildināta ar šādu informāciju:  Izvērtējot nekustamajam īpašumam (nekustamā īpašuma kadastra numurs 0900 011 0089) –- Meiju ceļš 39A, Jelgavā, notiektos apgrūtinājums kopsakarā ar Zemesgrāmatu likuma pārejas noteikumu 19.punktā noteikto, secināms, ka informāciju par noteiktajiem apgrūtinājumiem ir jāuztur Nekustamā īpašuma valsts kadastra informācijas sistēmā un zemesgrāmatai ierakstītos šāda veida apgrūtinājumus pakāpeniski, izskatot secīgi ienākušos nostiprinājuma lūgumus uz konkrēto nekustamo īpašumu, jādzēš no attiecīgā zemesgrāmatas nodalījuma. |
|  | *Rīkojuma projekta anotācija;* | Saskaņā ar Valsts vienotās datorizētās zemesgrāmatas datiem nekustamajam īpašumam Meiju ceļš 39A III daļas 1. iedaļā “Lietu tiesības, kas apgrūtina nekustamo īpašumu” noteiktā atzīme - zemes applūšanas risks (varbūtība 4%) 0,2177 ha ir dzēsta. Arī atbilstoši Jelgavas pilsētas teritorijas plānojuma 2009. - 2021.gadam grozījumu grafiskai daļai minētais nekustamais īpašums neatrodas Jelgavas pilsētas applūstošajā teritorijā. Līdz ar to lūdzam precizēt projekta anotācijas I sadaļas 2. punktā iekļauto informāciju par nekustamajam īpašumam noteiktajiem apgrūtinājumiem. | **Ņemts vērā.**  Valsts akciju sabiedrība “Valsts nekustamie īpašumi” ir lūgusi Valsts zemes dienestu precizēt zemes vienībai noteikto apgrūtinājumu- zemes aplūšanas risks 0,2177 ha platībā.  **Ievērojot iepriekš minēto, precizēta Rīkojuma projekta anotācija.** | *Rīkojuma projekta precizētā anotācija* |

Atbildīgā amatpersona: VAS “Valsts nekustamie īpašumi” izpilddirektors

Ojārs Valkers\_\_\_\_\_\_\_\_

(paraksts)

1. Jelgavas pilsētas zemesgrāmatas nodalījuma Nr.100000153250 noraksts. [↑](#footnote-ref-2)